2020 se Rugby-kampioenskap nog moontlik | Netwerk24
Man (52) vermoor en ma (77) op hoewe aangerand
'n Man is vermoor en sy 77-jarige ma is aangerand toe minstens drie aanvallers hulle oorval het.
Herbst reg vir stryd om Leeus se nr.3-trui
Daar is vir hom niks soos om weer die tuisbodem van Suid-Afrika onder sy voetsole te voel nie, sê Wiehahn Herbst, die vaskopstut wat hom by die Leeus aangesluit het.
Wiggins voorspel Tour-sege vir Thomas
Terwyl Egan Bernal, 2019 se Tour de France-kampioen, algemeen as een van die sterkste aanspraakmakers beskou word om vanjaar weer as wenner gekroon te word, kan die Brit Geraint Thomas stilletjies met die titel wegstap.
100ste Gold Cup voor leë paviljoene
Een van die land se grootste perdewedrenne, die Gold Cup, sal vanjaar nes die Durban July-wedren voor 'n leë paviljoen plaasvind.
Die Shoprite-groep gaan 115 werknemers aflê en nog 'n winkel in Kenia sluit.
SA pianiste benodig hulp met Beethoven-projek
Die Suid-Afrikaanse pianiste Ben Schoeman en die legendariese Tessa Uys het hulle tot skarebefondsing gewend om finansiering vir 'n tamaaie Beethoven-projek in te samel.
2020 se Rugby-kampioenskap nog moontlik
07 Julie 2020 07:16
Dit is die mening van Andy Marinos, Sanzaar se baas, wat te midde van die Covid-19-pandemie en die kansellasie van die gewone Superrugby-reeks en Junie-toetsreekse, steeds nie hoop wil opgee oor die moontlikheid van 'n Rugbykampioenskap nie.
In 'n onderhoud met Stuff.co.nz sê Marinos hy "bly positief" dat dié toernooi nog vanjaar beslis sal word, hoewel dit in Nieu-Seeland of Australië sal plaasvind indien dit voortgaan.
"Die grootste olifant, of onreëlmatigheid, in die vertrek is natuurlik die soort beperkings wat ingestel kan word. So ons moet altyd deur regerings en gesondheidsowerhede beskerm word," sê Marinos, wat in Sydney gesetel is.
Hy glo dat een land as gasheer sal optree vir die All Blacks, Springbokke, Wallabies en Pumas.
"In die stadium kyk ons na laat in Oktober, November en waarskynlik vroeg Desember. Ons kort agt weke om ons in staat te stel om 'n Rugbykampioenskap te hou."
Voorheen is bespiegel dat die spanne waarskynlik almal in dieselfde stad sal moet bly met een stad wat die hele toernooi sal huisves. Marinos glo egter dat spanne nie tot een stad beperk hoef te word nie. Hy sê wel dat as dit daarop neerkom dat die spanne by een punt moet saamtrek, dit waarskynlik aan die oostelike Australiese kus sal wees.
"Dit beteken steeds nie dat 'n wedstryd in Perth onmoontlik sal wees nie, maar ek dink daar is 'n groter konsentrasie van spelers, so as ons dit sou doen, sal dit aan die oostelike kusgebied wees."
Die planne sal egter alles daarvan afhang of Suid-Afrika en Argentinië wel toegelaat sal word om met rugbywedstryde voort te gaan en internasionaal te reis. Anders as Nieu-Seeland en Australië, wat reeds met plaaslike rugbytoernooie voortgaan, kon Suid-Afrika en Argentinië nog nie dié roete volg nie.
Saru oorweeg wel om in Augustus 'n kompetisie te hou, maar met 'n klomp van sy Springbokke wat in die Noordelike Halfrond gesetel is, kan die logistiek van 'n Rugbykampioenskap in die stadium problematies vir Suid-Afrika wees. Daarbenewens sal die inperkingsmaatreëls ook eers verder verslap moet word voordat daar aan 'n plaaslike reeks gedink kan word. – Sportredaksie